La Passarel·la de Moda de Burjassot donarà a conèixer al teixit associatiu local
2025-07-24

L’Ajuntament de Burjassot, a través de la Regidoria de Comerç, dirigida per Rosa Coca, ha posat en marxa un nou projecte de dinamització del comerç local amb l’objectiu de mostrar i donar a conéixer a la ciutadania i als visitants la gran varietat de comerços de moda, sabateries, perruqueries, floristeries, centres de bellesa, etc. amb els quals compta Burjassot.

Així, la Regidoria de Comerç, a través de CEMEF SLU i en col·laboració amb l’Associació Empresaris de Burjassot, l’Associació de Comerços i Servicis de Burjassot i en coordinació amb Rosario García (Buenos Días, Princesa), està organitzant una nova edició de la Passarel·la de Moda de Burjassot que tindrà lloc el divendres 26 de setembre a l’Auditori de la Casa de Cultura.

Amb l’objectiu de donar cabuda a tots els comerços del municipi que vulguen participar en la passarel·la, s’ha obert el termini d’inscripció que estarà obert fins al 10 de juny. El comerços interessatshan de contactar amb el servici de Promoció Econòmica de CEMEF SLU, a través del correu electrònic empresas4@cemef.com o bé enviar un correu a l’Associació Empresaris de Burjassot, info@empresarisburjassot.es.

La participació estarà condicionada a l’existència de vacants, per orde d’inscripció.